La Pâtisserie เป็นร้านขายเบเกอร์รี่ ขนมปัง แซนวิช เค้ก ชีสพาย ช็อคโคแลตลูกเล็กๆ และแบบแผ่นบาร์ ของโรงแรม The Okura Prestige Bangkok อยู่ชั้นG ของตึก Park Ventures Ecoplex อยู่หัวมุมถนนวิทยุเลยค่ะ มาBTSลงสถานีรถไฟฟ้าเพลินจิตได้เลยค่ะ ตรงข้ามเป็นเซ็นทรัลเอ็มบาสซี่ค่ะ ร้านนี้จะอยู่แยกจากตัวโรงแรมนะคะ เพราะโรงแรมดิโอกุระเพรสทิจกรุงเทพนั้นจะต้องขึ้นลิฟท์ไปชั้น24ค่ะ เค้าจึงนำร้านขนมมาตั้งแยกจากตัวโรงแรมค่ะเพื่อให้ผู้คนผ่านไปผ่านมาเห็นและซื้อทานได้สะดวกค่ะ พื้นที่ร้านเล็กๆ จัดร้านน่ารักใช้ประโยชน์ในการวางขนมขายให้ลูกค้าได้เลือกซื้อได้ดีมากๆค่ะ ส่วนใหญ่ซื้อกลับบ้านหรือซื้อขึ้นไปทานที่ทำงานกันทั้งนั้นนะคะ เพราะไม่มีพื้นที่เพียงพอให้นั่งทานนะคะ มีแค่โต๊ะเดียวเท่านั้น (ดูในรูปที่แอร์ถ่ายประกอบนะคะ) มีเก้าอี้3ตัว  แอร์โชคดีที่ประชุมเสร็จ ลงไปที่ร้านแล้วมีโต๊ะที่มีโต๊ะเดียวนั้นว่างพอดีเลย เลยได้นั่งทานขนมอร่อยๆนั่งคุยกันพักสมองชิลล์ๆกันแป๊บนึงก่อนเดินทางผจญภัยรถติดกลับบ้าน ถอนหายใจแผล็บเมื่อนึกถึงการจราจรในกรุงเทพค่ะ

วันนี้ทานสตรอเบอร์รี่ชีสพายของโปรดและมัชฉะกรีททีช็อคโคแลตค่ะ ซื้อกลับบ้านด้วยค่ะ

สตรอเบอร์รี่ชีสพายเนื้อชีสอร่อยเต็มๆคำ พายเป็นรสช็อคโคแลตค่ะ เม็ดข้าวโพดพองสีแดงและเขียวกลมๆทำให้เค้กชิ้นนี้น่ารักดีเข้ากับเทศกาลคริสต์มาสที่กำลังจะมาถึงค่ะ สตรอเบอร์รี่สดแต่น่าจะใช้สตรอเบอร์รี่ลูกใหญ่กว่านี้นะคะ จะได้เห็นแล้วร้องว้าวๆๆๆ WOW!!! ราคาชิ้นละ 160บาทค่ะ

มัชฉะกรีททีช็อคโคแลต เป็นเค้กที่หอมและขมนิดๆรสและกลิ่นของมัชฉะเข้มข้นเด่นชัดตั้งแต่คำแรกที่ทานจนคำสุดท้ายเลยค่ะ อร่อยดี ชั้นเค้กชุ่มๆมัชฉะ สลับชั้นกับครีมชีสมัชฉะและชั้นของช็อคโคแลต มันเข้ากันมากๆค่ะ ไม่หวานมากไปด้วย อร่อยมากๆ มีมาการองท็อปอยู่ด้านบนด้วยนะคะและมีสตรอเบอร์รี่อีกลูกนึง แล้วก็มีต้นคริสต์มาสสีขาวตกแต่งบนตัวเค้กอีกน่ารักเข้ากับธีมเฉลิมฉลองเทศกาลคริสต์ที่กำลังจะมาถึงเลยค่ะ ราคาชิ้นนี้ 135บาทค่ะ

ขนมเค้ก ชีสพาย มาการอง ขนมปัง ช็อคโกแลต ของที่นี่อร่อยถูกใจมากๆนะคะ แต่ราคาก็สูงตามไปด้วยค่ะ เค้กชิ้นและ135-160บาทต่อชิ้นค่ะ เป็นปอนด์ก็มีนะคะเคยซื้อกลับบ้านหลายเดือนละราคาชัวร์ๆจำไม่ได้จำได้ว่าอร่อยและราคาขาดไม่กี่บาท900ค่ะ มาถึงบ้านดูทีวีไป ใช้ช้อนตักทานไปด้วยฟินมากๆเลยค่ะ คุณพ่อชอบทานเค้ก ทิรามิสุของที่นี่ก็อร่อยมากนะคะ รู้สึกได้ถึงมาสคาโปนชีสเต็มๆคำ สตรอเบอร์รี่ชีสเค้กนี่ทีเด็ดอยู่ที่ไวท์ช็อคโคแลตที่ทำเป็นถ้วยกำแพงสูงคล้ายกระดาษห่อหุ้มตัวเค้กอีกทีน่ะค่ะ ดีไซน์น่ารักแถมได้ทานชีสเค้กพร้อมเด็ดแผ่นไวท์ช็อคโคแลตทานไปด้วยค่ะ ฮ่าๆๆเหมือนได้ทานทั้งเค้กทั้งช็อคโคแลต และสตรอเบอร์รี่ชีสพายนี่ถ้าใครเจอต้องรีบจัดมาทานเลยนะคะ ที่นี่เค้าใช้ชีสคุณภาพดีค่ะ อร่อยถูกใจมากๆ  

กาแฟของที่นี่ใช้ของillyค่ะ ราคาก็มาตรฐานร้านเครื่องดื่มทั่วๆไปค่ะ 

มีเครื่องดื่มอื่นๆให้เลือกด้วยนะคะ มัชฉะลาเต้ ชานมไทย ช็อคโกแลต ร้อนและเย็น 

มี"SARO" Royal Lotus Tea เป็นชากลีบดอกบัว รสชาตินุ่ม หอมละมุน ทำจากกลีบดอกบัวและเกสรในฟาร์มที่ปลอดสารพิษ Organic farm ได้ผลิตภัณท์ที่มีประโยชน์ต่อร่างกายมากมายเช่น anti-aging, detox ขับสารพิษ, ลดคลอเลสเตอรอล, ลดความดันและน้ำตาลในเลือด, บำรุงหัวใจและไต, ช่วยระบบทางเดินอาหาร, ต่อต้านมะเร็ง, ช่วยให้ผ่อนคลายนอนหลับสบาย มีขายทั้งร้อนและเย็นค่ะ ร้อน90บาท เย็น100บาทค่ะ

มีชา Mariage Frères (มาคิยาจ แฟรส์) ซึ่งขึ้นชื่อว่าเป็นชาอันดับ 1 ของโลก สัญชาติฝรั่งเศส ที่มีประวัติศาสตร์ยาวนานมาตั้งแต่ปี คศ. 1854 เรียกได้ว่าชามาคิยาจ แฟรส์เป็นชาชั้นสูงที่มีคุณค่าที่ใคร ๆ ก็อยากดื่มเพื่อประสบการณ์อันเลอค่าในโลกของชาเลยหล่ะค่ะ สาวกชาห้ามพลาดในประการทั้งปวงนะคะ ที่La Pâtisserie ขายให้เราสามารถดื่มด่ำได้ในราคาชาร้อน125บาท เย็น135บาทค่ะ สัมผัสวัฒนะธรรมและรสชาติของชาอันดับ1ของโลกสูตรของฝรั่งเศสโดยไม่ต้องบินไปดื่มด่ำไกลถึงฝรั่งเศสเลยค่ะ ในราคาที่ใครๆก็สามารถดื่มได้สบายๆกระเป๋าด้วยค่ะ

หวังว่าข้อมูลรีวิวของแอร์จะเป็นประโยชน์กับทุกคนที่ได้อ่านไม่มากก็น้อยนะคะ เป็นคนพูดไม่เก่ง เขียนและบรรยายก็ไม่ค่อยเก่งด้วยค่ะ

เวลามาธุระที่นี่แอร์ก็จะมาแวะทานและซื้อขนมกลับบ้านประจำค่ะ เพราะอร่อยถูกปากมากๆ สมกับราคาค่ะ
ถ้ามาช่วง Happy Hour from 5.30 p.m. to 7.00 p.m. ก็จะลดราคาเค้ก แซนด์วิชและแดนิช 30%ค่ะ 
ขอให้ทุกคนอิ่มอร่อยกับอาหารทุกมื้อ และก็มีความสุขในทุกๆวันนะคะ สวัสดีค่ะ บ๊ายบายค่ะ






